stanford-oval/wikipedia huggingface dataset:
Alfons Mucha
Elämä ja taide

Mucha syntyi nykyisen Tšekin alueella Ivančicen kaupungissa. Piirustus oli lapsesta asti hänen rakkain harrastuksensa. Hän hankki koulutuksensa osittain omatoimisesti, osittain Wienissä, ja työskenteli opintojensa ohessa maalaten muun muassa lavasteita, muotokuvia ja mainoksia. Hän pääsi kuitenkin lopulta opiskelemaan Müncheniin (1885–1887), kun eräs toimeksiantaja oli niin vaikuttunut hänen työstään että oli valmis tukemaan opintoja taloudellisesti.
Mucha muutti Pariisiin vuonna 1887 ja jatkoi siellä opintojaan. Hän elätti itsensä kuvittamalla mainoksia ja aikakauslehtiä. Sattumalta hän sai vuonna 1894 tehtäväkseen piirtää mainoksen tunnetulle ranskalaiselle näyttelijälle Sarah Bernhardtille; tämä juliste teki Muchasta kuuluisan, ja hän sai paljon uusia tilauksia. Vuonna 1906 hän meni naimisiin Marie Chytilován kanssa.
Mucha asui Yhdysvalloissa vuosina 1906–1910, palasi sitten synnyinmaahansa ja asettui Prahaan. Hänen kädenjälkensä näkyy useiden Prahan rakennusten koristelussa. Kun Tšekkoslovakiasta tuli ensimmäisen maailmansodan jälkeen itsenäinen valtio, Mucha piirsi maan uudet postimerkit ja setelit. Elämänsä loppuvuodet hän kulutti suuren, slaavien historiaa kuvaavan maalaussarjan parissa, jota hän piti mestariteoksenaan. Slaavien eepos paljastettiin Prahassa vuonna 1928 ja on nykyään näytteillä Moravský Krumlov -linnassa lähellä Muchan synnyinpaikkakuntaa. Teos koostuu kahdestakymmenestä monumentaalimaalauksesta, jossa Mucha kuvaa slaavien alkuperää, saavutuksia ja heidän päämääriään.
Mucha haudattiin Prahaan Vyšehradin hautausmaalle. Hänen taidettaan oli jo alettu pitää vanhanaikaisena, mutta kiinnostus siihen heräsi uudelleen 1960-luvulla. Hänen tyyliään on imitoitu paljon, tosin harvoin yhtä taidokkain lopputuloksin kuin Muchan omat työt ovat. Poika Jiří Mucha on kirjoittanut isästään paljon ja tehnyt hänen taidettaan tunnetuksi.
Aiheesta muualla

Kuvia tai muita tiedostoja aiheesta Alfons Mucha Wikimedia Commonsissa
Mucha Foundation (englanniksi)
Mucha Museum Prague – useita kieliä
The Slav Epic – The Magnum Opus of Alphonse Mucha (Arkistoitu – Internet Archive) (englanniksi)
Teoksia[vanhentunut linkki]
Muchan suunnittelemia seteleitä
Alkuaika

Alkuaika tai esiaika, Australian alkuasukkailla uniaika, on monien kulttuurien uskomuksissa myyttinen ajanjakso maailman alkuvaiheissa, ennen nykyistä maailman tilaa.
Alkuaikana maailma luotiin, ja monien nykyisten asioiden tila on periytynyt alkuajalta. Esimerkiksi maaston, ihmisten, eläinten ja kasvien ominaisuuksia on selitetty alkuajan tapahtumilla. Uskottiin usein, että alkuaikana jumalallinen ja ihmisten todellisuus olivat yhdessä. Alkuajan uskottiin päättyneen näiden todellisuuksien erottauduttua. Todellisuudet, taivaan ja maan, saattoi erottaa esimerkiksi niitä yhdistävän maailmanpylvään kaataminen. Kristinuskossa jumalan ja ihmisen todellisuudet erotti toisistaan perisynti. Alkuaikana ihmiset elivät paratiisissa, mutta ihminen karkotettiin paratiisista tehtyään syntiä.
Suomalaisessa mytologiassa alkuaika päättyi ison tammen kaatoon. Silloin taivaanvalot pääsivät liikkeelle, mutta tammen myötä katkesi myös suora yhteys taivaan ja maan väliltä.
Apollo 19

Apollo 19 oli Apollo-avaruusohjelman peruutettu lento. Ennen peruutusta (NASA OMSF, Manned Space Flight Weekly Report - July 28, 1969 mukaan) Apollo 19:n piti suunnitelmien mukaan laskeutua Hyginus Rillen alueelle Kuuhun heinäkuussa 1972.
Suunniteltu miehistö

Fred Wallace Haise Jr., komentaja
William Reid (Bill) Pogue, komentomoduulin pilotti
Gerald (Gerry) Paul Carr, kuumoduulin pilotti
Apollo-ohjelma
Bill Hunter (näyttelijä)

William John ”Bill” Hunter (27. helmikuuta 1940 Ballarat, Australia – 21. toukokuuta 2011 Kew, Melbourne, Australia) oli australialainen näyttelijä, joka tuli tunnetuksi rooleistaan elokuvissa, televisiossa ja ääninäyttelijänä. Hunter aloitti näyttelijänuransa jouduttuaan vetäytymään Australian miesten uinnin olympiajoukkueesta sairauden vuoksi.
Hunterille myönnettiin kaksi Australian elokuvainstituutin palkintoa. Niistä ensimmäinen myönnettiin roolista vuoden 1978 elokuvassa Elämän uutiset ja toinen roolista vuoden 1981 elokuvassa Gallipoli. Vuonna 2001 Hunter palkittiin Australian liittovaltion satavuotisjuhlan kunniaksi lyödyllä Centenary Medalilla. Hunter kuoli syöpään 71-vuotiaana vuonna 2011.
Valikoitu filmografia

Gallipoli 1981
Strictly Ballroom – kielletyt askeleet 1992
Priscilla, aavikon kuningatar 1994
Tahdon naimisiin 1994
Valikoitu filmografia > Televisiosarjoja

Doctor Who 1966
Skippy 1968
Lentävät lääkärit 1985
Minder 1993
Viimeisellä rannalla 2000
Sydneyn satamapoliisit 2001
The Pacific: Tyynenmeren taistelutoverit 2010
Valikoitu filmografia > Äänirooleja

Nemoa etsimässä 2003
Legenda suojelijoista 2010
Aiheesta muualla

Bill Hunter Elonetissä.
Bill Hunter Internet Movie Databasessa. (englanniksi)
Alku

Alku voi viitata seuraaviin:
Forssan Alku, forssalainen urheiluseura
Kellokosken Alku, Tuusulassa toimiva urheiluseura
Alku, työväentalo Tuuloksessa
3037 Alku, asteroidi
Brunbergin Alku-makeinen
Alku, neuvostoliittolainen elokuva vuodelta 1970
Alku, Andrzej Szczypiorskin romaani vuodelta 1994
Alku (Origin), Dan Brownin romaani vuodelta 2017
Alku, sukunimenä:
Antero Alku (s. 1955), diplomi-insinööri, kaupunkiliikenteen vaikuttaja ja tietokirjailija
Paavo Alku, suomalainen puhekommunikaatiotekniikan professori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alku”, voi hakea sivunnimihaulla, laajalla sivunnimihaulla tai tekstihaulla.
Andanía

| Andanía Ανδανία |
| --- | --- |
 Kunnallisyksikön sijainti
 Andanía
 Koordinaatit: 37°17′N, 21°57′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Oichalía
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  440402
Väkiluku (2011):  2 327
Aikavyöhyke:  UTC+2
 – Kesäaika:  UTC+3
Rekisterikilpi:  KM
Infobox OKVirheellinen NIMI-arvo: 
Andanía (kreik. Ανδανία; virallisesti Δημοτική Ενότητα Ανδανίας, Dimotikí Enótita Andanías) on yksi Oichalían kunnan kunnallisyksiköistä ja entinen itsenäinen Kreikan kunta. Se sijaitsee Messenian alueyksikössä Peloponnesoksen alueella. Kunnallisyksikön väkiluku on 2 327 (vuonna 2011).
Andanían kunnallisyksikkö käsittää Oichalían kunnan keskiosan. Se on nimetty alueella sijainneen antiikin aikaisen Andanian kaupungin mukaan. Kunnallisyksikön suurin asutus on Diavolítsin kylä. Andanía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oichalían kuntaan yhdessä Dórion, Eíran ja Meligaláksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Andanían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Athanásios | Ágios Athanásios | 34 |
| Ágios Athanásios | Áno Mélpeia | 67 |
| Ágios Athanásios | Pigí | 19 |
| Agrilóvouno | Agrilóvouno | 92 |
| Agrilóvouno | Vrysoúla | 4 |
| Dasochóri | Dasochóri | 32 |
| Desýllas | Desýllas | 249 |
| Diavolítsi | Ágioi Theódoroi | 50 |
| Diavolítsi | Diavolítsi | 705 |
| Diavolítsi | Monastiráki | 23 |
| Iléktra | Iléktra | 119 |
| Karnási | Karnási | 131 |
| Káto Mélpeia | Káto Mélpeia | 263 |
| Káto Mélpeia | Vráchos | 20 |
| Kentrikó | Kentrikó | 98 |
| Konstantínoi | Konstantínoi | 89 |
| Konstantínoi | Plátana | 30 |
| Málta | Málta | 77 |
| Mándra | Mándra | 45 |
| Mantzári | Mantzári | 120 |
| Parapoúgki | Parapoúgki | 60 |
Yhteensä: 2 327
Andreas Skov Olsen

Andreas Skov Olsen (s. 29. joulukuuta 1999 Hillerød) on tanskalainen jalkapalloilija, pelipaikaltaan yleensä oikea laitahyökkääjä tai keskikenttäpelaaja. Hän on pituudeltaan 187-senttimetrinen. Hän edustaa Belgian Jupiler Pro Leaguessa pelaavaa Club Bruggea.
Skov Olsen edusti kotimaassaan FC Nordsjællandia, jonka edustusjoukkueeseen hän nousi ensimmäisen kerran kaudella 2017–2018 ja vakinaisesti seuraavalla kaudella. Hän pelasi Tanskan Superliigassa 41 ottelua ja teki niissä 22 maalia. Kaudella 2018–2019 hän oli 19 maalillaan liigan runkosarjan toiseksi paras maalintekijä. Kesällä 2019 hän siirtyi italialaisseura Bolognaan. Hän pelasi ensimmäisellä Serie A -kaudellaan 26 ottelua, joista seitsemän ottelua avauskokoonpanossa, ja teki maalin joulukuussa vierasvoitossa Napolia vastaan. Toisella kaudellaan hän pelasi 26 liigaottelua, joista 12 ottelua avauskokoonpanossa, ja teki maalin syyskuussa Parmaa sekä maaliskuussa Crotonea vastaan. Kolmannella Bolognan-kaudellaan Skov Olsen pelasi 18 Serie A -ottelua, joissa hän oli kuusi kertaa avauskokoonpanossa.
Skov Olsen siirtyi tammikuussa 2022 belgialaisseura Club Bruggeen. Ensimmäisellä kausipuolikkaallaan hän pelasi 15 liigaottelua ja teki niissä kuusi maalia. Toisella kaudellaan hän teki 23 liigaottelussaan seitsemän maalia ja kolmannella 33 liigaottelussaan 14 maalia. Hän voitti liigamestaruuden vuosina 2022 ja 2024. Hän pelasi kaudella 2022–2023 Mestarien liigassa viisi ottelua ja teki maalin vierasottelussa Portoa vastaan. Kaudella 2023–2024 hän pelasi Konferenssiliigassa seitsemän ottelua, joissa hän teki neljä maalia.
Skov Olsen pelasi Tanskan alle 18-, alle 19- ja alle 21-vuotiaiden maajoukkueissa. Alle 21-vuotiaiden Euroopan-mestaruuskilpailuissa 2019 hän pelasi kaksi ottelua, ja Itävaltaa vastaan hän syötti joukkueensa toisen ja teki itse kolmannen maalin päästyään vaihdosta kentälle 74. minuutilla.
Skov Olsen pelasi Tanskan A-maajoukkueessa ensimmäisen kerran lokakuussa 2020 ystävyysottelussa Färsaaria vastaan ja teki Tanskan 4–0-voittoon päättyneessä ottelussa maalin sekä syötti kaksi. Maaliskuussa 2021 hän teki kaksi maalia MM-karsintaottelussa Itävaltaa vastaan. Syksyn 2021 MM-karsinnoissa hän teki maalin Israelia, Moldovaa ja Färsaaria vastaan. Vuoden 2022 Kansojen liigassa hän teki maalin Itävaltaa ja Ranskaa vastaan. Juhannukseen 2024 mennessä Skov Olsen on pelannut 31 A-maaottelua, joissa hän on ollut 22 kertaa avauskokoonpanossa. Kesällä 2021 pelatuissa EM-kilpailuissa hän tuli vaihdosta kentälle kahdessa alkulohko-ottelussa. MM-kilpailuissa 2022 hän pelasi kaksi ottelua avauskokoonpanossa. Hän kuuluu Tanskan joukkueeseen myös EM-kilpailuissa 2024.
Alfons Jokinen (animaatiosarja)

| Alfons Jokinen Mikko Mallikas> Alfons Åberg |
| --- | --- |
Tyyli:  animaatiosarja
Kehittäjä(t):  Gunilla Bergström Per Åhlin
Pääosissa:  Björn Gustafson (ruotsinkielinen jälkiäänitys) Lars Svedberg, Heikki Määttänen (suomenkielinen jälkiäänitys)
Alkuperämaa:  Ruotsi, Norja, Suomi, Tanska
Alkuperäiskieli:  ruotsi
Verkko:  Ruotsi: SVT Suomi: Yle TV1, Yle Teema
Jaksoja:  16
Tuotanto
Säveltäjä(t):  Georg Riedel
Tuotantoyhtiö(t):  PennFilm, Svenska Filminstitutet, SVT, NRK, Yleisradio, Danmarks Radio
Seuraaja:  Mikko Mallikas (vuoden 2012 animaatiosarja)
Aiheesta muualla
IMDb 
Alfons Jokinen (animaatiosarjan alkuperäinen suomennosnimi Yleisradion 1980- ja 1990-luvun televisioesityksissä, DVD- ja VHS-julkaisuissa ja myöhemmissä televisioesityksissä nimellä Mikko Mallikas, ruots. Alfons Åberg) on ruotsalaisen PennFilm Studio AB:n tuottama vuosina 1979–1994 valmistunut 16-osainen animaatiosarja. Sarja tehtiin yhteistyössä Svenska Filminstitutetin  ja pohjoismaalaisten televisioyhtiöiden SVT:n, NRK:n, Yleisradion ja Danmarks Radion kanssa.
Animaatiosarja perustuu Gunilla Bergströmin kirjoittamiin Mikko Mallikas -lastenkirjoihin. Vuonna 2012 valmistui norjalais-tanskalaisena yhteistyönä tehty uusi 13-osainen animaatiosarja.
Sarja Suomessa

Sarja ensiesitettiin Alfons Jokinen -nimellä Suomen televisiossa Yle TV1-kanavalla vuonna 1982. Alfons Jokinen -nimellä sarja on esitetty uusintana vuosina 1984, 1985, 1988, 1995 ja 1997. Alkuperäisessä Yleisradion tekemässä suomenkielisessä jälkiäänityksessä kertojan äänenä toimi Lars Svedberg.  Myöhemmin sarjan jaksoja on julkaistu Mikko Mallikas -nimellä VHS-kaseteilla ja DVD:illä, joihin on tehty uusi suomenkielinen jälkiäänitys, jossa kertojan äänenä Heikki Määttänen. Suomen televisiossa on esitetty myös sarjan alkuperäistä ruotsinkielisellä jälkiäänityksellä (kertojana Björn Gustafson) tehtyä sarjaa.
Jaksot

Mikko Mallikas panee töpinäksi
Mikko Mallikas ja Mulperi
Hyvää yötä, Mikko Mallikas
Mikko Mallikas punoo juonia
Mikko Mallikas rakentaa helikopterin
Tappelupukari Mikko Mallikas
Mikko Mallikas saa kaverin
Mikko Mallikas on rohkea
Mikko Mallikas tulee iloiseksi
Mikko Mallikas menee kouluun
Mikko Mallikas, pelkäätkö kummituksia?
Mikko Mallikas isän apuri
Pelkkiä solmuja, Mikko Mallikas
Mikko Mallikas ja Milla
Mikko Mallikas on rehellinen
Mikko Mallikas ja syntymäpäiväkutsut
Anan (Tokushima)

| Anan (阿南市) |
| --- | --- |
 Näkymä Tachibananlahdelle
 lippu:  Symboli
 Ananin sijainti Tokushiman prefektuurissa
 Anan
 Koordinaatit: 33°55′18″N, 134°39′34″E 
Valtio:  Japani
Alue:  Shikoku
Prefektuuri:  Tokushiman prefektuuri
Pinta-ala:  
 – Kokonaispinta-ala:  279,25 km²
Väkiluku (11/2019):  72 720
 – Väestötiheys:  260,4 as./km²
Symbolit:  
 – Puu:  Japaninaprikoosi
 – Kukka:  Auringonkukka
 – Lintu:  Haarapääsky
 
 https://www.city.anan.tokushima.jp/ 
Infobox OKVirheellinen NIMI-arvo: 
Anan (jap. 阿南市, Anan-shi) on Japanin kaupunki Shikokun saarella Tokushiman prefektuurissa. Se sijaitsee Tyynenmeren Kiin kanavan rannikolla prefektuurin itäosassa Nakajoen alajuoksulla. Kaupunkiin kuuluu luonnonkaunis Tachibananlahti, jota kutsutaan monine saarineen myös ”Awan Matsushimaksi”. Osa kaupungin rannikosta kuuluu Muroto-Anan-kaiganin puolikansallispuistoon. Ananissa on 72 720 asukasta (marraskuussa 2019) ja sen pinta-ala on 279,25 neliökilometriä.
Nykyinen Ananin kaupunki perustettiin vuonna 1958 liittämällä yhteen Tomiokan ja Tachibanan maaseutukaupungit. Kaupungin keskusta sijaitsee Tomiokassa Nakajoen suun lähettyvillä. Se kehittyi Edo-kaudella linnanaluskaupunkina, Tachibananlahden rannalla sijaitseva Tachibana vuorostaan kalastussatamana, mutta 1960-luvulta lähtien sinne on sijoittunut teollisuutta ja lämpövoimalaitoksia. Anan laajeni huomattavasti vuonna 2006, kun siihen liitettiin Hanouran ja Nakagawan maaseutukaupungit. Kaupungissa toimii Nakajoen yläjuoksun metsiä ja tuontitavaraa hyödyntävää saha- ja paperiteollisuutta, elintarviketeollisuutta ja kemianteollisuutta. Maaseutualueilla tuotetaan riisiä, vihanneksia ja hedelmiä, kuten bambunversoja ja mikan-mandariineja, rannikolla harjoitetaan wakame- ja nori-merilevien vesiviljelyä.
Ananissa on kaksi Shikokun pyhiinvaellusreitin temppeliä: Tairyū-ji (temppeli nro. 21) ja Byōdō-ji (temppeli nro. 22). Tachibananlahdelle avautuu näkymä 284 metriä korkean Tsunominevuoren huipulta, jonne on rakennettu tieyhteys. Anania palvelee JR Shikokun Mugi-linja.
Kuvia

Lämpövoimala Ananissa
Byōdō-jin temppeli
Ishiman saari
Goon vesiputous
Tairyū-jin temppelin portti
Aiheesta muualla

Kuvia tai muita tiedostoja aiheesta Anan Wikimedia Commonsissa
Kaupungin internetsivut (japaniksi)
Apollo Applications Program

Skylab on yksi toteutuneista sovellusohjelman tuloksista.
Apollo Applications Program (AAP) oli NASAn ohjelma, jossa pyrittiin hyödyntämään Apollo-ohjelmassa kehitettyä laitteistoa tieteen tekemiseen pyrkivien miehitettyjen lentojen tekemisiseen. Sen perusti NASAn päämaja 1968.
Lukuisista suunnitelmista merkittävin toteunut oli Skylab-avaruusasema.
Aiheesta muualla

TR-67-600-1-1 Manned Venus Flyby study - Feb. 1, 1967 (PDF format)
Portree, David S. F.: Before the Fire: Saturn-Apollo Applications (1966) Wired.  8.25.2012. Viitattu 30.8.2018.
3. Apollo applications: "Wednesday's child" SP-4208 Living and Working in Space: a History of Skylab. Viitattu 30.8.2018.
Alfa-kurssi

Alpha-logo
Alfa-kurssi on kristinuskon perusteita esittelevä kurssi. Se on suunnattu erityisesti kaikille ei-kristityille, mutta sopii myös niille uskoontulleille, jotka haluavat tarkistaa käsityksiään kristinuskosta. Alfa-kursseja järjestävät kristilliset seurakunnat ja yhdistykset yli 150 maassa. Suomessa kursseja pitävät esimerkiksi Kansan Raamattuseura, luterilaiset seurakunnat ja vapaat kristilliset seurakunnat.
Historia

Alfa-kurssi syntyi 1990-luvuilla Englannin anglikaanikirkossa ja levisi nopeasti eri puolille maailmaa ja eri kirkkokuntiin. Alfa-kursseilla käytettävän materiaalin oikeudet ovat kansainvälisellä Alfa-yhteisöllä, jonka keskuspaikkana on kurssin syntyseurakunta, Holy Trinity Brompton -seurakunta Lontoossa.
Kurssin sisältö ja tavoitteet

Alfa on kymmenen viikon pituinen sarja tapaamisia, joissa tutkitaan elämän tarkoitusta kristinuskon näkökulmasta. Kerran viikossa pidettävien kokoontumisten lisäksi Alfan loppupuolella on viikonlopun tai päivän mittainen Alfa-päivä. Jokainen Alfa on oman näköisensä, mutta niissä on kolme yhtäläisyyttä: ruokaa, alustus ja ryhmäkeskustelu. Kukin tapaaminen rakentuu jonkun elämään ja uskoon liittyvän kysymyksen ympärille. Alustuksen jälkeen aiheesta keskustellaan pienryhmissä. Alfoja järjestetään ympäri maailmaa eri kirkkokunnissa.
Kurssilla käsitellään muun muassa seuraavia aiheita: ”Kuka Jeesus on?  Kuinka voin uskoa? Miten ja miksi rukoilla? Miten Jumala ohjaa meitä?”
Keskustelun tarkoituksena on antaa ihmisille mahdollisuus kysellä ja esittää omia mielipiteitään vapaasti. Itse opetus noudattaa kuitenkin yhtenäistä linjaa. Se, kuinka tiukasti hyvinkin erilaisissa seurakunnissa järjestettävät Alfa-kurssit pitäytyvät alkuperäiseen opetusmateriaaliin, vaihtelee jonkin verran.
Alfa-kurssin käyneitä rohkaistaan olemaan aktiivisia ja kantamaan vastuuta omassa kotiseurakunnassaan ja erityisesti osallistumaan tuleville Alfa-kursseille vastuunkantajina. Näin Alfa-kurssi on erityisesti maallikkoaktiivisuutta lisäävä seurakunnallinen työmuoto.
Alfa-kursseja järjestetään myös esimerkiksi varhaisnuorille, nuorille ja vangeille erityisen sovelletun materiaalin kanssa.
Aiheesta muualla

Alfa-kurssin kotisivu Suomessa
Alfa-kurssin kansainvälinen kotisivu
Nuoriso-Alfan kotisivu Suomessa
Anastasija Jakimova

| Anastasija Jakimova |
| --- | --- |

Henkilötiedot
Syntynyt: 1. marraskuuta 1986 (ikä 37)
Kansalaisuus:   Valko-Venäjä
Tennispelaaja
Pituus:  165 cm
Paino:  55 kg
Kätisyys:  oikea
Palkintorahat:  1 075 533 USD
Kaksinpeli
Paras sijoitus:  49. (31.7.2006)
Voitot/tappiot:  355–240
Grand Slam -turnauksissa
Australian avoimet:  3. kierros (2007)
Ranskan avoimet:  2. kierros (2006, 2008)
Wimbledon:  2. kierros (2011, 2012)
Yhdysvaltain avoimet:  2. kierros (2011)
Nelinpeli
Paras sijoitus:  67. (19.6.2006)
Turnausvoittoja:  2
Voitot/tappiot:  134–105
Aiheesta muualla
ITF
WTA
Anastasija Jakimova (s. 1. marraskuuta 1986 Minsk) on valkovenäläinen tennispelaaja. Hän on sijoittunut parhaimmillaan kaksinpelissä WTA-listan sijalle 49 ja nelinpelissä sijalle 67. Nelinpelissä hän on saavuttanut kaksi WTA-turnausvoittoa.
Jakimova pelasi WTA-kiertueen pääsarjassa ensimmäisen kerran vuonna 2004 voittaen yhden ottelun. Seuraavana vuonna hän hävisi kaikissa kahdeksassa WTA-turnausten pääsarjoissa pelaamissaan otteluissa ensimmäisellä kierroksella. Lokakuussa 2005 hän nousi maailmanlistalla ensimmäisen kerran sadan parhaan joukkoon. Vuonna 2006 hän eteni puolivälieriin Istanbulin WTA-turnauksessa ja saavutti ensimmäisen voittonsa Grand Slam -turnauksen pääsarjassa Ranskan avoimissa. Heinäkuussa hän nousi maailmanlistalla 50 parhaan joukkoon. Nelinpelissä hän saavutti yhden turnausvoiton Alona Bondarenkon kanssa. Vuonna 2007 Jakimova eteni Australian avoimissa kolmannelle kierrokselle ja saavutti yhden nelinpelin turnausvoiton WTA-turnauksessa. Ranskan avoimissa 2008 hän pääsi toiselle kierrokselle. Vuonna 2009 hänen paras saavutuksensa oli puolivälieriin pääsy Barcelonan turnauksessa. Seuraavana vuonna hän ylsi puolivälieriin Portorožissa. Vuonna 2011 Jakimova eteni toiselle kierrokselle Wimbledonissa ja Yhdysvaltain avoimissa. Wimbledonissa 2012 hän pääsi toiselle kierrokselle. Hän ei pelannut vuosina 2013–2014, mutta palasi loppuvuodesta 2015 ITF-turnauksiin. Myös 2016–2017 hän pelasi vain muutamissa ITF-turnauksissa.
Jakimova on asunut Gran Canarialla, Espanjassa vuodesta 2005. Hän toimii siellä tennisvalmentajana.
Aiheesta muualla

Anastasija Jakimova WTA:n sivuilla (englanniksi)
Anastasija Jakimova ITF:n sivuilla (englanniksi)
Aristodemos Thebalainen (taidemaalari)

| Aristodemos Thebalainen> Ἀριστόδημος ὁ Θηβαῖος.Henkilötiedot |
| --- | --- |
Syntynyt: 400-luku eaa.(?) Theba
Kuollut: 300-luku eaa.
Ammatti:  taidemaalari
Aristodemos Thebalainen (m.kreik. Ἀριστόδημος ὁ Θηβαῖος, Aristodēmos ho Thēbaios, lat. Aristodemus Thebanus; 400/300-luku eaa.) oli antiikin kreikkalainen taidemaalari, joka oli kotoisin Thebasta. Hän oli taidemaalari Nikomakhoksen isä ja opettaja ja myös taidemaalari Aristeideen isä, ja vaikuttaa toimineen 300-luvun eaa. alkupuolella.
Taidemaalari Aristodemos Thebalaista ei tule sekoittaa kirjailija Aristodemos Thebalaiseen.
Andreas Seyfarth

Andreas Seyfarth (syntynyt 6. marraskuuta 1962) on saksalainen lautapelisuunnittelija. Hänen tunnetuimpiin teoksiinsa kuuluu Puerto Rico, joka on vuodesta 2003 ollut BoardGameGeekin arvostetuimpia pelejä. Vuonna 2002 peli sai ensimmäisen palkinnon Deutscher Spiele Preisissa. Seyfarth on voittanut Spiel des Jahres-palkinnon kahdesti vuosina 1994 ja 2006 peleillään Manhattan ja Thurn und Taxis.
Tuotanto

Thurn und Taxis (2006, vaimonsa Karen Seyfarthin kanssa)
San Juan (peli) (2004)
Puerto Ricon lisäosa (2004)
Puerto Rico (2002)
Manhattan (1994)
Waldmeister (1994)
Spiel des Friedens (1993)
Zorro (lautapeli) (1993)
Zorro: The Fight Against Alcalde (1990)
Alpuan kirkkokivi

Alpuan kirkkokivi on Alpuan kylän Kirkkoniemessä Vihannissa sijaitseva saarnatuolia muistuttava luonnonkivi.
Perimätiedon mukaan kiven luokse kokoonnuttiin isonvihan aikana sunnuntaisin jumalanpalveluksiin. Kirkkokiven luona pidetään nykyisinkin kesäisin jumalanpalveluksia.
Kirkkokivi lähiympäristöineen on rauhoitettu.
Alfons Groenendijk

| 0 | 1 | 2 |
| --- | --- | --- |

Henkilötiedot
Koko nimi: Alfons Groenendijk
Syntymäaika: 17. toukokuuta 1964 (ikä 60)
Syntymäpaikka: Leiden, Zuid-Holland, Alankomaat
Lempinimi: Fons
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1982–1987 1987–1991 1991–1993 1993–1994 1994–1998 1998–2001 |  FC Den Haag  Roda JC  AFC Ajax  Manchester City  Sparta Rotterdam  FC Utrecht |   |
Valmennusura
2000–2001 2001–2008 2008–2009 2009–2010 2010–2012 2012–2013 2015–2016 2017–2019:  VV Katwijk  Jong Ajax  Willem II (apuv.)  Willem II  FC Den Bosch  Jong Ajax  SBV Excelsior  ADO Den Haag
 Seurajoukkueuran tilastot kattavat vain kansalliset sarjat.
Alfons Groenendijk (s. 17. toukokuuta 1964) on alankomaalainen jalkapallovalmentaja ja entinen keskikenttäpelaaja.
Ura pelaajana

Groenendijk aloitti ammattilaisuranda FC Den Haagissa 1980-luvun alussa. Hän edusti seuraa viisi kautta, kunnes siirtyi 1987 Rodaan. Kausina 1991–1993 Groenendijk pelasi suurseura AFC Ajaxissa voittaen UEFA Cupin ja KNVB Cupin. Peliaikaa ei kuitenkaan tullut riittävästi ja Groenendijk jatkoi uraansa Manchester Cityssä. Kausi 1993/94 oli kuitenkin pettymys ja alankomaalaispelaajalle kertyi Cityssä vain yhdeksän liigaottelua. Hän palasi kauden jälkeen kotimaahansa ja pelasi Sparta Rotterdamissa ja FC Utrechtissa, kunnes lopetti uransa 37-vuotiaana kauden 2000/01 jälkeen.
Ura pelaajana > Meriitit pelaajana

UEFA Cup: 1992
KNVB Cup: 1993